الخطوط الجوية القطرية نظمات أول رحلة فالعالم، كيتعتبرو 100 فالمية دمسافريها ملقحين ضد فيروس كورونا المستجد، اليوم الثلاثاء. وشاركو فهذ الرحلة الخاصة، للي أمناتها طائرة إيرباص A350-1000 حوالي 188 راكب، وماكانت عند الرحلة حتى وجهة، بحيث دارت الطيارة دويرة فوق دبي وفالمجال الجوي دعمان ورجعات. والرحلة كان مخطط لبها قبل، وتسمات ب”أول رحلة فالعالم ركابها كاملين واخدين اللقاح”، انطلقات من الدوحة مع 11 دالصباح ورجعات ليها مع 2 دالعشية، بالتوقيت المحلي. وكَاع الركاب، وحتى الموظفين ديال الرحلة كانو ملقحين، وحتى التسجيل دالركاب اللي الدار قبل الإقلاع تم من طرف فريق كلو واخد الجرعات ديالو. واستفدو الركاب من موني غذاء فخم، وشهادة المشاركة فالرحلة وكذلك هداية رمزية، والرحلة كلها كانت للبريستيج وصافي. 
بالتصاور. هذي أول رحلة فالعالم ركابها كاملين دايرين اللقاح ضد كورونا